ประกาศกระทรวงมหาดไทยเรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรี เมื่อวันที่ 12 มิถุนายน พ.ศ. 2555----------------------------------------------------------- อาศัยอํานาจตามความในมาตรา 17 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ 12 มิถุนายน พ.ศ. 2555 ออกประกาศไว้ ดังต่อไปนี้ข้อ ๑ คนต่างด้าวที่จะได้รับอนุญาตให้เข้ามาอยู่ในราชอาณาจักรเป็นกรณีพิเศษตามประกาศนี้ หมายถึงคนต่างด้าวหลบหนีเข้าเมืองสัญชาติพม่า ลาว และกัมพูชา ซึ่งได้จัดทําทะเบียนประวัติหรือบัตรประจําตัวตามกฎหมายว่าด้วยการทะเบียนราษฎร และได้รับใบอนุญาตทํางานตามกฎหมายว่าด้วยการทํางานของคนต่างด้าว ดังนี้ (1) ประกาศกระทรวงมหาดไทย เรื่องการอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรี เมื่อวันที่ 26 เมษายน พ.ศ. 2554 ลงวันที่ 25 พฤษภาคม พ.ศ. 2554 (2) ประกาศกระทรวงมหาดไทย เรื่องการอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรี เมื่อวันที่ 13 กุมภาพันธ์ พ.ศ. 2555 ลงวันที่ 15 มีนาคม พ.ศ. 2555 ที่ยังไม่ได้รับการพิสูจน์สัญชาติ และให้หมายความรวมถึงบุตรของคนต่างด้าว ที่ได้จัดทําทะเบียนประวัติไว้ในปี พ.ศ. 2547 ปี พ.ศ. 2552 และปี พ.ศ. 2554 ซึ่งได้จัดทําทะเบียนประวัติหรือบัตรประจําตัวตามกฎหมายว่าด้วยการทะเบียนราษฎร ที่ยังไม่ได้รับการพิสูจน์สัญชาติและยังไม่บรรลุนิติภาวะหรือบุตรของคนต่างด้าวที่เกิดในราชอาณาจักรระหว่างบิดา มารดา ได้รับอนุญาตให้อยู่ในราชอาณาจักร คนต่างด้าวหลบหนีเข้าเมืองกลุ่มอื่นสัญชาติพม่า ลาว และกัมพูชา ซึ่งได้มีมติคณะรัฐมนตรีมติสภาความมั่นคงแห่งชาติ หรือคําสั่งของกระทรวงมหาดไทย กําหนดแนวทางปฏิบัติเป็นการเฉพาะไม่อยู่ในข่ายการอนุญาตตามประกาศนี้ข้อ ๒ ให้คนต่างด้าวตามข้อ 1 ยื่นคําขอรับใบอนุญาตทํางานตามกฎหมายว่าด้วยการทํางานของคนต่างด้าว ตามเงื่อนไขและระยะเวลาที่อธิบดีกรมการจัดหางานกําหนด สําหรับบุตรของคนต่างด้าวที่ได้จัดทําทะเบียนไว้ในปี พ.ศ. 2547 ปี พ.ศ. 2552 และ ปี พ.ศ. 2554 ซึ่งประสงค์จะทํางานให้ยื่นคําขอรับใบอนุญาตทํางานตามกฎหมายว่าด้วยการทํางานของคนต่างด้าว โดยให้นําความในวรรคหนึ่งมาใช้บังคับโดยอนุโลม ทั้งนี้ ให้กรมการจัดหางาน กระทรวงแรงงาน ส่งข้อมูลหลักฐานการอนุญาตทํางานให้กรมการปกครอง กระทรวงมหาดไทย เพื่อจัดทําบัตรประจําตัวตามกฎหมายว่าด้วยการทะเบียนราษฎรให้คนต่างด้าวดังกล่าวตามเงื่อนไขที่ผู้อํานวยการทะเบียนกลางกําหนดข้อ ๓ มิให้นํามาตรา 54 แห่งพระราชบัญญัติคนเข้าเมือง พ.ศ. 2522 มาใช้บังคับแก่คนต่างด้าวตามข้อ 1 และข้อ 2 ซึ่งได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับตามระยะเวลาที่ได้รับอนุญาตให้ทํางาน ทั้งนี้ ไม่เกินวันที่ 14 ธันวาคม พ.ศ. 2555ข้อ ๔ การอนุญาตให้คนต่างด้าวอยู่ในราชอาณาจักรได้เป็นการชั่วคราวตามประกาศนี้เป็นอันสิ้นผล เมื่อคนต่างด้าวที่ได้รับอนุญาตมีกรณีอย่างใดอย่างหนึ่ง ดังต่อไปนี้ (1) เป็นโรคต้องห้ามตามที่กระทรวงสาธารณสุขประกาศกําหนด หรือเป็นผู้ที่สุขภาพไม่สมบูรณ์แข็งแรงที่เป็นอุปสรรคต่อการทํางานโดยอยู่ในดุลยพินิจของแพทย์ (2) ต้องโทษตามคําพิพากษาถึงที่สุดให้จําคุก เว้นแต่ความผิดซึ่งได้กระทําโดยประมาทหรือความผิดลหุโทษ (3) ออกนอกเขตท้องที่จังหวัดโดยไม่ได้รับอนุญาตตามข้อ 6 เว้นแต่ (ก) ได้รับอนุญาตทํางานรับใช้ในบ้าน ให้เคลื่อนย้ายออกนอกเขตท้องที่จังหวัดที่ได้รับอนุญาตเพื่อติดตามนายจ้าง สามี หรือภรรยาของนายจ้างไปทําหน้าที่การงานที่รับผิดชอบ โดยนายจ้าง สามี หรือภรรยาของนายจ้างและลูกจ้างจะต้องเดินทางไปด้วยกันและต้องแสดงบัตรประจําตัวต่อพนักงานเจ้าหน้าที่ทุกครั้งที่มีการขอตรวจสอบ (ข) ได้รับอนุญาตทํางานในกิจการประมงหรือขนถ่ายสินค้าทางน้ํา ให้เคลื่อนย้ายออกนอกเขตท้องที่จังหวัดที่ได้รับอนุญาตโดยทางเรือ เพื่อไปทํางานในท้องที่ทุกแห่งที่มีท่าเรือทําการประมงทะเลหรือในเส้นทางที่เป็นปกติทางการค้าของกิจการขนถ่ายสินค้าได้ ทั้งนี้ มิให้ออกนอกเขตบริเวณท่าเรือที่ทําการประมงทะเล หรือขนถ่ายสินค้า สําหรับการสิ้นผลการอนุญาตให้อยู่ในราชอาณาจักรได้เป็นการชั่วคราว ของผู้ติดตาม ซึ่งเป็นบุตรที่อายุไม่เกินสิบห้าปี ให้เป็นไปตามเงื่อนไขที่บังคับใช้กับบิดา หรือมารดาของคนต่างด้าวข้อ ๕ ให้ปลัดกระทรวงมหาดไทยมีอํานาจเพิกถอนการอนุญาตให้อยู่ในราชอาณาจักรได้เป็นการชั่วคราวของคนต่างด้าวตามประกาศนี้ ในกรณีที่หน่วยงานด้านความมั่นคง หรือการรักษาความสงบเรียบร้อย รายงานว่าคนต่างด้าวผู้ใดมีพฤติการณ์ที่ขัดต่อความสงบเรียบร้อยหรือศีลธรรมอันดีของประชาชน หรือมีพฤติการณ์น่าเชื่อว่าเป็นภัยต่อสังคม หรือจะก่อเหตุร้ายให้เกิดอันตรายต่อความสงบสุขหรือความปลอดภัยของประชาชน หรือความมั่นคงแห่งราชอาณาจักรข้อ ๖ เมื่อมีเหตุจําเป็นต้องออกนอกเขตท้องที่จังหวัดที่ได้จัดทําทะเบียนประวัติ หรือจังหวัดที่ได้รับอนุญาตให้ทํางาน เพื่อปฏิบัติตามกฎหมาย ระเบียบ ข้อบังคับ เป็นพยานศาล ได้รับหมายเรียกจากพนักงานสอบสวน มีหนังสือเรียกตัวจากหน่วยงานในสังกัดกระทรวงแรงงาน หรือเพื่อการรักษาพยาบาลคนต่างด้าวและผู้ติดตามจะออกนอกเขตท้องที่ได้เมื่อได้รับอนุญาตจากปลัดกระทรวงมหาดไทยสําหรับในเขตท้องที่กรุงเทพมหานคร หรือได้รับอนุญาตจากผู้ว่าราชการจังหวัดสําหรับในเขตท้องที่จังหวัดอื่น ทั้งนี้ บุคคลดังกล่าวอาจมอบอํานาจต่อให้ผู้ดํารงตําแหน่งอื่นเป็นผู้ปฏิบัติราชการแทนได้ตามมาตรา 38 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 กรณีมีการเคลื่อนย้ายออกนอกเขตท้องที่เพื่อการทํางาน ให้เป็นไปตามเงื่อนไขที่กรมการจัดหางานกําหนด และเมื่อได้รับอนุญาตให้เปลี่ยนท้องที่ทํางานไปยังท้องที่จังหวัดอื่น ตามกฎหมายว่าด้วยการทํางานของคนต่างด้าว หรือได้รับอนุญาตให้ทํางานกับนายจ้างใหม่ และต้องออกนอกเขตท้องที่จังหวัดที่ได้จัดทําทะเบียนประวัติหรือจังหวัดที่ได้รับอนุญาตให้ทํางาน ให้นําความในวรรคหนึ่งมาใช้บังคับโดยอนุโลม สําหรับคนต่างด้าวที่ได้จัดทําทะเบียนประวัติไว้ตามประกาศกระทรวงมหาดไทย เรื่องการอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษในจังหวัดยะลา ปัตตานี นราธิวาส สตูล และสงขลาเฉพาะ พื้นที่อําเภอจะนะ อําเภอนาทวี อําเภอสะบ้าย้อย และอําเภอเทพา ลงวันที่ 9 มีนาคม พ.ศ. 2550 ให้เคลื่อนย้ายเพื่อการทํางานได้เฉพาะในเขตท้องที่จังหวัดยะลา ปัตตานี นราธิวาส สตูล และสงขลาเฉพาะ พื้นที่อําเภอจะนะ อําเภอนาทวี อําเภอสะบ้าย้อย และอําเภอเทพา โดยการเคลื่อนย้ายออกนอกเขตจังหวัดของคนต่างด้าวให้นําความในวรรคหนึ่งและวรรคสองมาบังคับใช้โดยอนุโลม ทั้งนี้ ตั้งแต่วันที่ 15 มิถุนายน พ.ศ. 2555 เป็นต้นไปผู้มีอํานาจลงนาม - ประกาศ ณ วันที่ 9 กรกฎาคม พ.ศ. 2555 ยงยุทธ วิชัยดิษฐรัฐมนตรีว่าการกระทรวงมหาดไทย